User:Satishsarikonda73/sandbox

నూతన విద్యా విధానం 2020 లో ఉపాధ్యాయుల అంశాలు ప్రపంచ రూపురేఖల ను ప్రత్యక్షం గానో పరోక్షం గానో నిర్ధారించేది ,నిర్దేశించేది ఉపాధ్యాయుడు మాత్రమే.భారత దేశ సమున్నత సంప్రదాయలను యుగయుగాలుగా అసంఖ్యాక తరాల కు అందిస్తూ వస్తున్నది ఉపాధ్యాయ గురు పరంపర మాత్రమే. కేంద్ర కాబినెట్ ఆమోదించిన నూతన జాతీయ విద్యా విధానం ఉపాధ్యాయ ఔన్నత్యాన్ని ప్రత్యేకం గా ప్రస్తావించింది.ఉపాధ్యాయ వ్యవస్థ గురించి నివేదిక సూచించిన అంశాలను పరిశీలిస్తే ‘ బోధనా వృత్తిలోకి ప్రవేశించడానికి ఉత్తమమైన వ్యక్తులను ప్రేరేపించడానికి ఉపాధ్యాయులపై అధిక గౌరవం మరియు బోధనా వృత్తి యొక్క ఉన్నత హోదాను పునరుద్ధరించాలి.’ అని సూచించింది. ఉపాధ్యాయులు మన పిల్లల భవిష్యత్తును రూపొందిస్తారు తద్వారా వారు మన దేశం యొక్క భవిష్యత్తు నిర్మాతలు అని కొనియాడింది. వారి అంకితభావం వల్లనే భారతదేశ సమాజంలో ఉపాధ్యాయుడు అత్యంత గౌరవనీయ సభ్యుడు. చాలా ఉత్తమమైన వ్యక్తిత్వ విధానాలు పాటిస్తూ అతున్నత విజ్ఞానాన్ని నేర్చుకున్నవారు మాత్రమే  ఉపాధ్యాయులు అయ్యారు. ఉపాధ్యాయులు లేదా గురువులు వారి జ్ఞానం, నైపుణ్యాలు మరియు నైతికతలను విద్యార్థులకు అందించడానికి సమాజం వారికి తోడ్పాటు ను అందించాలి అని అభిప్రాయం వ్యక్తం చేసింది. బోధనా వృత్తిలోకి ప్రవేశించడానికి ఉత్తమమైనవారిని ప్రేరేపించడానికి ఉపాధ్యాయులపై అధిక గౌరవం మరియు బోధనా వృత్తి యొక్క ఉన్నత హోదాను పునరుద్ధరించాలి. ఉపాధ్యాయ విద్య యొక్క నాణ్యత, ఉపాధ్యాయ నియామకం మరియు ఉపాధ్యాయుల సాధికారత లేకుండా ఉపాధ్యాయుల నాణ్యత మరియు ప్రేరణ కావలసిన ప్రమాణాలకు చేరుకోవు అని నిర్ద్వందంగా చెప్పింది. మన పిల్లలకు మరియు మన దేశానికి సాధ్యమైనంత ఉత్తమమైన భవిష్యత్తును నిర్ధారించడానికి ఉపాధ్యాయుల ప్రేరణ మరియు సాధికారత అవసరం అని కుండబద్దలు కొట్టి ప్రభుత్వాలకు మార్గదర్శకం చేసింది. అత్యుత్తమ విద్యార్థులు బోధనా వృత్తిలోకి ప్రవేశించేలా చూడటానికి - ముఖ్యంగా గ్రామీణ ప్రాంతాల నుండి - నాణ్యమైన 4 సంవత్సరాల ఇంటిగ్రేటెడ్ B.Ed అధ్యయనం కోసం దేశవ్యాప్తంగా పెద్ద సంఖ్యలో మెరిట్ ఆధారిత స్కాలర్‌షిప్‌లు ఏర్పాటు చేయాలని నివేదిక సూచించింది. బి.ఎడ్ విజయవంతంగా పూర్తయిన తర్వాత వారి స్థానిక ప్రాంతాలలో ప్రాధాన్యత గల ఉపాధి కూడా ఏర్పాటు పై ప్రభుత్వాలు శ్రద్ధ తెసుకోవాలని సూచించింది. తద్వారా స్థానిక విద్యార్థులకు, ముఖ్యంగా మహిళా విద్యార్థులకు స్థానిక ఉద్యోగ అవకాశాలను కల్పించి వారు లోకల్-ఏరియా రోల్ మోడల్‌గా మరియు స్థానిక భాష మాట్లాడే అధిక అర్హత కలిగిన ఉపాధ్యాయులుగా గుర్తిపు పొందేటట్లుగా ప్రోత్సహించాలి. గ్రామీణ ప్రాంతాల్లో, ముఖ్యంగా ప్రస్తుతం నాణ్యమైన ఉపాధ్యాయుల కొరతను ఎదుర్కొంటున్న ప్రాంతాల్లో ఉపాధ్యాయులు బోధనా ఉద్యోగాలు చేపట్టడానికి ప్రోత్సాహకాలు అందించాలని, గ్రామీణ పాఠశాలల్లో బోధన కోసం ఉపాధ్యాయులు అందుబాటులో ఉండేలా పాఠశాల ప్రాంగణానికి సమీపంలో లేదా పాఠశాల కు అనుబంధం గా ఉపాధ్యాయ క్వార్టర్స్ నిర్మాణం పై కూడా ప్రత్యేకం గా నివేదిక ప్రస్తావించింది.క్వార్టర్స్ అందుబాటు లో లేని ప్రాంతాలలో  గృహ భత్యాల పెంపు పై కూడా పరిశీలన చేయాలని నూతన్ జాతీయ విద్యావిధానం సూచించింది. ఉపాధ్యాయ బదిలీల ల విషయం లో, రాష్ట్ర / యుటి ప్రభుత్వాలు నిర్మాణాత్మకంగా తగిన విధంగా పారదర్శకతను పాటించేలా ఆన్‌లైన్ కంప్యూటరీకరించిన వ్యవస్థ ద్వారా బదిలీలు నిర్వహించబడాలని ,అనవసర ,తరచుగా  చేసే  బదిలీలు నివారించాలని సిఫార్సు చేసింది. ఉపాధ్యాయ అర్హత పరీక్షలు (TET లు) బలోపేతం చేయాలని పాఠశాల విద్య యొక్క అన్ని దశలలో (ఫౌండేషన్, ప్రిపరేటరీ, మిడిల్ మరియు సెకండరీ) ఉపాధ్యాయులను ఎంపిక చేయడానికి  TET లు నిర్వహించాలని సూచించింది. సబ్జెక్టు ఉపాధ్యాయుల కోసం, సంబంధిత సబ్జెక్టులలో తగిన టెట్ లేదా ఎన్‌టిఎ పరీక్ష స్కోర్‌లను కూడా నియామకాలకు పరిగణనలోకి తీసుకోవాలని, బోధన పట్ల అభిరుచి మరియు ప్రేరణను అంచనా వేయడానికి, పాఠశాలలు మరియు పాఠశాల సముదాయాలలో తరగతి గదుల లో పాఠ్య ప్రదర్శన లేదా ఇంటర్వ్యూ, ఉపాధ్యాయుల నియామకంలో అంతర్భాగంగా మారాలని సిఫార్సు చేసింది. ఈ ఇంటర్వ్యూలు స్థానిక భాషలో బోధనలో సౌకర్యాన్ని మరియు నైపుణ్యాన్ని అంచనా వేయడానికి ఉపకరిస్తాయి .తద్వారా ప్రతి పాఠశాల / పాఠశాల సముదాయంలో కనీసం కొంతమంది స్థానిక భాషలో విద్యార్థులతో సంభాషించగల ఉపాధ్యాయులు ఎంపిక అయ్యేలా విధానం ఉండాలని నివేదిక సూచించింది. ప్రైవేట్ పాఠశాలల్లోని ఉపాధ్యాయులు కూడా TET, ప్రదర్శన / ఇంటర్వ్యూ మరియు స్థానిక భాష (ల) పరిజ్ఞానం ద్వారా అర్హత కలిగి ఉండాలి. వివిధ సబ్జక్టులలో తగిన సంఖ్యలో ఉపాధ్యాయులను - ముఖ్యంగా కళ, శారీరక విద్య, వృత్తి విద్య మరియు భాషలు వంటి అంశాలలో - ఉపాధ్యాయులను పాఠశాల లేదా పాఠశాల సముదాయానికి నియమించేలా విధానాల మార్పు చేయాలని నివేదిక సూచించింది

సాంప్రదాయ స్థానిక కళలు, వృత్తిపరమైన హస్తకళలు, వ్యవసాయం లేదా స్థానిక నైపుణ్యం ఉన్న ఇతర సబ్జెక్టులలో విద్యార్థులకు ప్రయోజనం చేకూర్చే వివిధ విషయాలలో స్థానిక ప్రముఖులను లేదా నిపుణులను 'మాస్టర్ బోధకులు'గా నియమించుకోవడానికి పాఠశాలలు / పాఠశాల సముదాయాలకు అవకాశం ఉండాలని స్థానిక నైపుణ్యం ,విజ్ఞానం మరియు వృత్తులను సంరక్షించడానికి మరియు ప్రోత్సహించడానికి ఈ విధానం సహాయపడుతుంది అని నివేదిక అభిప్రాయం వ్యక్తం చేసింది .రాబోయే రెండు దశాబ్దాల్లో ప్రతి రాష్ట్రం ఉపాధ్యాయ ఖాళీలను భర్తీ చేయడానికి ఒక ప్రత్యెక కార్యక్రమం గా  నిర్వహించాలని సూచించింది సమాజం లో సేవా వాతావరణం మరియు సంస్కృతిని సరిదిద్దడం పాటశాలల యొక్క యొక్క ప్రాధమిక లక్ష్యం గా ఉండాలని, ఉపాధ్యాయులు తమ ఉద్యోగాలను ప్రతిభావంతంగా  చేయగల సామర్థ్యాన్ని పెంచడం, ఉపాధ్యాయులు, విద్యార్థులు, తల్లిదండ్రులు, ప్రధానోపాధ్యాయులు  ఇతర సహాయక సిబ్బంది, వీరందరూ పిల్లలు నేర్చుకునే వాతావరణాన్ని అభివ్రుద్ది చేయాలన్న ఒక సాధారణ లక్ష్యాన్ని కలిగిఉండాలని నివేదిక అభిప్రాయపడింది.ఈ దిశలో చేయాల్సిన మొదటి పని పాఠశాలల్లో మంచి మరియు ఆహ్లాదకరమైన సేవా పరిస్థితులను నిర్ధారించడం. పని చేసే మరుగుదొడ్లు, పరిశుభ్రమైన తాగునీరు, శుభ్రమైన మరియు ఆకర్షణీయమైన ప్రదేశాలు, విద్యుత్, కంప్యూటింగ్ పరికరాలు, ఇంటర్నెట్, గ్రంథాలయాలు మరియు క్రీడలు మరియు వినోద వనరులతో సహా తగినంత మరియు సురక్షితమైన మౌలిక సదుపాయాలు అన్ని పాఠశాలలకు అందించబదాలి. మరియు వైకల్యాలున్న పిల్లలు, సురక్షితమైన, ప్రభావవంతమైన అభ్యాస వాతావరణాన్ని ఏర్పాటుచేయాలని ఉపాధ్యాయులందరికి పాఠశాలల్లో కార్యాలయంలో భద్రత, ఆరోగ్యం మరియు పర్యావరణంపై ఇన్-సర్వీస్ శిక్షణ అందించాలని నివేదిక సూచించింది. పాఠశాలల సముదాయలపై నివేదిక ప్రత్యెక దృష్టి పెట్టింది. సమర్థవంతమైన పాఠశాల పాలన, వనరుల భాగస్వామ్యం మరియు సమాజ నిర్మాణం కోసం రాష్ట్ర / యుటి ప్రభుత్వాలు పాఠశాల సంక్లిష్టత, పాఠశాలల హేతుబద్ధీకరణ వంటి వినూత్న పద్దతులను అనుసరించాలి. పాఠశాల సముదాయాల సృష్టి శక్తివంతమైన ఉపాధ్యాయ బృందాలను ఏర్పాటు చేయడానికి సహకరిస్తాయి. పాఠశాల సముదాయాలకు ఉపాధ్యాయులను నియమించడం వల్ల పాఠశాల సముదాయంలోని పాఠశాలల మధ్య స్వయంచాలకంగా సంబంధాలను సృష్టించగలదు; ఇది ఉపాధ్యాయుల యొక్క అద్భుతమైన విషయ వారీగా పంపిణీని నిర్ధారించడంలో సహాయపడుతుంది, మరింత శక్తివంతమైన జ్ఞానాన్ని కలిగి ఉంటుంది. చాలా చిన్న పాఠశాలల్లోని ఉపాధ్యాయులు ఇకపై బోధనా విషయాలలో ఏకాకి గా ఉండకుండా పెద్ద పాఠశాల సంక్లిష్ట సంఘాలతో కలిసి పనిచేయవచ్చు, ఒకరితో ఒకరు ఉత్తమ పద్ధతులను పంచుకోవచ్చు  మరియు వివిధ పాటశాలల ఠపిల్లలందరూ కలిసి  నేర్చుకునేలా సహకారంతో పని చేయవచ్చు. పాఠశాల సముదాయాలు ఉపాధ్యాయులకు మరింత మద్దతు ఇవ్వడానికి మరియు సమర్థవంతమైన అభ్యాస వాతావరణాన్ని సృష్టించడానికి సహాయపడటానికి సలహాదారులు, శిక్షణ పొందిన సామాజిక కార్యకర్తలు, సాంకేతిక మరియు నిర్వహణ సిబ్బంది మొదలైనవాటిని కూడా పంచుకోవచ్చు.తల్లిదండ్రులు మరియు ఇతర ముఖ్య స్థానిక వాటాదారుల సహకారంతో, పాఠశాల నిర్వహణ కమిటీలు / స్కూల్ కాంప్లెక్స్ మేనేజ్‌మెంట్ కమిటీలలో సభ్యులతో సహా పాఠశాలలు / పాఠశాల సముదాయాల పాలనలో ఉపాధ్యాయులు ఎక్కువగా పాల్గొనేలా చూడాలని కస్తూరి రంగన్ కమిటీ సూచించింది

ఉపాధ్యాయుల బోధనేతర కార్యకలాపాల గురించి నివేదిక ప్రముఖం గా ప్రస్తావించింది. బోధనేతర కార్యకలాపాల కోసం ప్రస్తుతం ఉపాధ్యాయులు ఎక్కువ సమయం గడపకుండా నిరోధించడానికి, ఉపాధ్యాయులు బోధనతో నేరుగా సంబంధం లేని పనిలో ఇకపై నిమగ్నమవ్వకూడదని స్పష్టం గా నిర్దేశించింది. ప్రత్యేకించి, ఉపాధ్యాయులకు కఠినమైన పరిపాలనా పనులను అప్పగించవద్దని   మరియు మధ్యాహ్నం భోజన తయారీ  పనికి కూడా ఉపాధ్యాయులను వినియోగించరాదని, తద్వారా వారు తమ బోధన-అభ్యాస విధులపై పూర్తిగా దృష్టి పెట్టవచ్చు అని నివేదిక అభిప్రాయపడింది.బోధన యొక్క అంశాలను ఎన్నుకోవడంలో ఉపాధ్యాయులకు మరింత స్వయంప్రతిపత్తి ఇవ్వాలని తద్వారా వారు తమ తరగతి గదుల్లోని విద్యార్థులకు అత్యంత ప్రభావవంతమైనదిగా బోధించవచ్చు అని ఉపాధ్యాయులు జాతీయ విద్యా విధానం 2020 స్పష్టం చేసింది.ఇవన్నీ ఉపాధ్యాయ వ్యవస్థ పటిష్టానికి దోహదం చేసే అంశాలను నివేదిక విపులం గా ప్రస్తావించింది. అయితే ఉపాధ్యాయుల సర్వీస్ వ్యవహారాలు ,వృత్తి గత అభివృద్ధికి చేసిన సూచనలు ఉపాధ్యాయ వర్గాలలో కొత్త చర్చ కు దారితీస్తున్నాయి .ప్రస్తుత సమాజ వాతావరణం లో నివేదిక సూచించిన సూచనలు అమలు సాధ్యమేనా లేక ఉపాధ్యాయుల సర్వీసు వ్యవహారాలకు నష్టం కలిగిస్తాయా అన్న భయం ఉపాధ్యాయులను వెంటాడుతోంది. ఉపాధ్యాయులు ఆందోళన చెందుతున్న అంశాలలో ముఖ్యమైనది ప్రమోషన్ అంశం

వృత్తిపరమైన పురోగతి ద్వారా పదోన్నతులు మరియు జీతం పెరుగుదల ఉండాలని నివేదిక సూచించింది. ఉపాధ్యాయులు మెరిట్ ఆధారిత ప్రమోషన్లు మరియు జీతం ద్వారా వృత్తి గత పురోగతి సాధించగలుగుతారు అని నివేదిక అభిప్రాయపడింది. ప్రమోషన్ మరియు జీతం పెరుగుదలకు ఒక స్పష్టమైన  విధానం కలిగి ఉండాలని  వృత్తిపరమైన అభివృద్ధి మరియు సాధనలో ఉపాధ్యాయుని సాధించిన  మైలురాళ్లను గుర్తించడానికి వ్యవస్థ ఉండాలని సూచించింది ఉపాధ్యాయునికి  ప్రతి దశలో ఉపాధ్యాయుడిగా కనీసం ఐదు ప్రమోషనల్ స్థాయిలు ఉండాలని, ఇది ప్రారంభ ఉపాధ్యాయుడు (పదవీకాలం లేకుండా), ప్రారంభ ఉపాధ్యాయుడు ( పదవీకాలం తో ), నైపుణ్యఉపాధ్యాయుడు, ప్రత్యేక నైపుణ్య ఉపాధ్యాయుడు మరియు మాస్టర్ టీచర్ (Early Teacher (without tenure), Early Teacher (with tenure), Proficient Teacher, Expert Teacher, and Master Teacher.). ప్రతి ప్రమోషన్ స్థాయి / ర్యాంక్ లో, ముందుగా నిర్ణయించిన జీతం స్థాయిలు ఉంటాయి దీని ద్వారా ఉపాధ్యాయులు మెరిట్ మరియు పనితీరు ఆధారంగా పురోగమిస్తారు ఆ ర్యాంక్. ఈ స్థాయిల కోసం వృత్తిపరమైన ప్రమాణాలు ఈ సూచనలు అమలు చేయడానికి పర్యవేక్షణ వ్యవస్థ ఏంతో  నిష్పక్షపాతం గా ఉంటె తప్ప ఇది సాధ్యం కాదు.ప్రస్తుత సమాజ ,బ్యూరోక్రసీ వ్యవస్థ లో నిష్పాక్షికతని ఆశించడం నేతి బీరకాయలో నెయ్యి వెదకడం అవుతుంది.ఈ పద్దతులలో ఉపాధ్యాయులకు అన్యాయం జరిగితే ఘనం గా చెప్పుకుంటున్న నూతన విద్యా విధానం ఫలితాలు ప్రశ్నార్ధకమవుతాయి .ఉపాధ్యాయులలో అసహనం పెరిగి ఆందోళనలకు దారి తీస్తాయి .అంధ్రప్రదేశ లో ప్రభుత్వ,పంచాయితీ రాజ్ ఉపాధ్యాయుల మధ్య ప్రమోషన్ వ్యవహారాలలో ఇదేవిధమైన అంతరాలు ఏర్పడి దశాబ్దాలుగా సమస్య పరిష్కారం కు నోచుకోక విద్యా వ్యవస్థ కునారిల్లుతున్న పరిస్తితి నివేదిక సూచనల తో దేశ వ్యాప్తంగా  తలెత్తకుండా నివేదిక అమలు ఉత్తర్వులు రూపొందాలని సర్వీస్ వ్యవహారాలలో ఉపాధ్యాయుల పక్షాన దశాబ్దాలుగా పోరాడుతున్నPRTU కోరుతోంది.
 * సరికొండ సతీష్,GR II HM
 * PRTU సీనియర్ నాయకులు ,కృష్ణ
 * 9885801006